# Vbox7

### от Уикипедия, свободната енциклопедия

Vbox7 (произнася се "ви бокс седем") е български развлекателен сайт за споделяне на видеооткъси. Той е сред 5-те най-посещаваните български уебсайтове, наред с abv.bg, data.bg, elmaz.com и netinfo.bg[1].

## [редактиране] История

Сайтът се ражда на 30 юли 2006 и тогава е посетен от едва 23 души. Днес той се посещава от над 200 хиляди души на ден[2]. Характерно за него е, че е построен въз основа на технологиите в Интернет, известни като Web 2.0.

Особено популярен става със стартирането на телевизионното предаване „Мюзик айдъл“ по bTV през февруари 2007. Ежедневно най-интересните участници и моменти в шоуто се качват във vbox7.

## [редактиране] Особености на сайта

Сайтът vbox7 може да се използва анонимно или след регистрация. Регистрацията e моментална и позволява на потребителя:

- да коментира всеки един видеооткъс
- да оценява всеки един видеооткъс
- създава и добавя към списък с любими видеооткъси
- създава и допълва тематични колекции
- качва собствено видеосъдържание
- категоризира с етикети съдържанието си.

Анонимните гости на сайта могат само да разглеждат и търсят видео, като търсенето не отчита използваната азбука и вида транслитерация (еднакви резултати за търсене на смешно, сме6но, smeshno и sme6no). Има 27 видеокатегории, рубрики „Избор на редактора“, „Новият популярен“, „Търсени“, „Новите клипове“ и „Актуалните днес“. Vbox7 показва и статистика за потребителите - най-популярни потребители, история на гледаните откъси за деня и други.

## [редактиране] Източници

1. ↑ Статистика на „BG Counter“ към 9 март 2007
2. ↑ Статистика на „Tyxo“ към 9 март 2007

## [редактиране] Вижте също

- YouTube - американски сайт за видеооткъси

## [редактиране] Външни препратки

- Vbox7
- Блогът на Vbox7

Взето от „http://bg.wikipedia.org../../../v/b/o/Vbox7.html“.

Категории: Сайтове

##### Views

- Статия
- Беседа
- Текуща версия

##### Търсене